钦定古今图书集成/明伦汇编/闺媛典/第114卷 > 皇清二十 > 陈妇阮氏
## 钦定古今图书集成/明伦汇编/闺媛典/第114卷 > 皇清二十 > 陈妇阮氏

按《广东通志》：“阮氏，田家妇，夫陈姓，不知其名，生”

未尝知姆训。康熙三年、奉

旨徙濒海，居民流离乏食，其夫挈之托身《牛录》舒云。

虎家为奴，任耕作，居邑城东门外，一子一女皆幼。夫死，阮方有娠。旁皇哀号，已念身为人奴又少艾，若恋恋诸孤，势不自全，乃决志殉夫。往从主人翁乞钱以殡。既葬，闭户自缢。邻媪救之，劝慰曰：“即不爱生，奈诸孤何？且又未㝃也。” 阮唯唯。他日抚其二孤曰：“吾不能为汝计矣。” 遂投水死。